عبد الوافي لفتيت والي الرباط لي كان عامل على إقليم الناظور من 2006 إلى 2009، وناضت عليه الروينة هاد الأيام كانت عندو فضيحة قديمة ناعسة. وحسب مصادر خاصة ل”كود”، فماكدونالد الناظور لي تفتحات في عهد لفتيت تبنات بدون رخصة وتفتحات رغما عن رئيس البلدية آنذاك طارق يحيى لي مابغا لا يعطيهوم ترخيص حقاش الارض ماشي ديالهوم وجاو وخداوها فأغلى منطقة فالناظور وبناو فوقها. ذات المصادر أكدت أن عامل المدينة لفتيت الذي كان آنذاك قد دخل في صراع كبير مع رئيس البلدية طارق يحيى هو من سمح ببناء ماكدونالد وهو ما جعل الصراع يتأجج بين الطرفان، وبعد إنتهاء أشغال البناء رفضت البلدية تسليم أي ترخيص لماكدونالد ورغم ذلك إستطاعت شركة الاكلات السريعة تفتح محلها بالناظور بسبب وقوف لفتيت بجانبها، حيث تم تركيب الكهرباء والماء لمطعم الاكلات السريعة بلا حتى ترخيص. 
ها فضيحة قديمة ديال لفتيت ملي كان عامل ديال الناظور. خلا ماكدونالد تبني فوق أرض ماشي ديالها فأغلى منطقة فالناظور وبدون تراخيص